Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1031

46. szabály Az igénypontok módosítása a Nemzetközi Irodánál 46.1 Határidõ A 19. cikkben említett határidõ attól a naptól számított két hónap, amelyen a nemzetközi kutatási szerv a nemzetközi kutatási jelentést a Nemzetközi Irodának és a bejelentõnek továbbítja, vagy — ha ez a késõbbi — az elsõbbségi naptól számított 16 hónap, azzal, hogy a 19. cikk szerinti azt a módosítást, amely a Nemzetközi Irodához az irányadó határidõ lejártát követõen, de a nemzetközi közzétételre irányuló technikai elõkészületek befejezése elõtt beérkezik, úgy kell tekinteni, hogy az az Irodához az említett határidõ utolsó napján érkezett be. 46.2 A benyújtás helye A 19. cikk szerinti módosításokat közvetlenül a Nemzetközi Irodához kell benyújtani. 46.3 A módosítások nyelve Ha a nemzetközi bejelentést nem a közzététel nyelvén nyújtották be, a 19. cikk szerinti bármely módosítást a közzététel nyelvén kell elkészíteni. 46.4 Nyilatkozat

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes